Daniela Crudu a revenit la silueta sa inițială după ce a adus pe lume cel de-al doilea copil. Cunoscuta asistentă TV, care a reușit să adune o comunitate generoasă de fani de-a lungul timpului, păstrează o legătură strânsă cu admiratorii săi prin intermediul rețelelor de socializare.
Recent, fosta asistentă TV a împărtășit pe Instagram o imagine în care silueta sa se vede perfect, demonstrând că a revenit rapid la forma fizică de dinaintea sarcinii. Postarea a fost întâmpinată cu entuziasm de către fanii săi, care au lăudat-o pentru determinarea de care a dat dovadă.
Daniela Crudu este foarte activă pe rețelele de socializare, unde își ține la curent fanii cu tot ceea ce se întâmplă în viața sa, atât momentele fericite, cât și cele mai puțin plăcute. Aceasta se mândrește acum cu corpul său.
Daniela Crudu, declarații după ce s-a zis că obține 70.000 de dolari lunar de pe o platformă pentru adulți
În anul 2022, Daniela Crudu și-a făcut cont pe o platformă pentru adulți. Cei care vor să vadă conținutul postat de aceasta pe Only Fans trebuie să plătească un abonament de 20 de euro pe lună. Totul se întâmpla după ce își dăduse demisia de la „Xtra Night Show”, emisiunea prezentată de Dan Capatos, și se întreținea din campaniile de publicitate pe care le avea, dar mergea și la evenimente, unde era MC.
La un moment dat s-a zvonit că Daniela Crudu ar câștiga o mulțime de bani din postările ei pe platforma pentru adulți, chiar 70.000 de dolari pe lună. Acum, într-un interviu pentru Cancan, Daniela Crudu, care e însărcinată cu al doilea copil, neagă aceste zvonuri.
„Nu e chiar aşa cum vorbeşte lumea. Eu sunt mulţumită de câţi bani strâng din Only Fans, altfel nu făceam asta. Dar 70.000 de dolari lunar… mă faci să râd! Ar fi bine să reuşesc eu asta! Dar nici măcar nu mai intru atât de des de când sunt însărcinată, e şi normal să se întâmple asta”, a declarat Daniela Crudu, care e încântată de prestația ei pe Only Fans.
„Da, este o activitate care îmi place să o fac. De fapt, platforma este doar pentru vedete. Eu am văzut asta prin străinătate. Vedetele caută să fie foarte active pe această reţea socială şi au succes. Pentru fetele simple, există cu totul alte alternative”, a mai spus fosta asistentă de televiziune.
În prezent, Daniela Crudu nu e singura persoană publică ce are cont pe aplicația Only Fans, și cântăreața Anda Adam activează pe platforma pentru adulți, dar și Larisa Drăgulescu, fosta soție a gimnastului devenit antrenor Marian Drăgulescu.